CELEX: 52006PC0198
Language: fi
Date: 2006-05-08
Title: Ehdotus: neuvoston päätös luvan antamisesta Ruotsille soveltaa alennettua verokantaa eräillä Pohjois-Ruotsin alueilla sijaitsevien kotitalouksien ja palveluyritysten kuluttamaan sähköön direktiivin 2003/96/EY 19 artiklan mukaisesti tehdyn päätöksen 2005/231/EY muuttamisesta

Tärkeä oikeudellinen huomautus

|

52006PC0198

Ehdotus: Neuvoston päätös luvan antamisesta Ruotsille soveltaa alennettua verokantaa eräillä Pohjois-Ruotsin alueilla sijaitsevien kotitalouksien ja palveluyritysten kuluttamaan sähköön direktiivin 2003/96/EY 19 artiklan mukaisesti tehdyn päätöksen 2005/231/EY muuttamisesta  /* KOM/2006/0198 lopull. */  

	[pic] | EUROOPAN YHTEISÖJEN KOMISSIO |Bryssel 8.5.2006KOM(2006) 198 lopullinenEhdotus:NEUVOSTON PÄÄTÖSluvan antamisesta Ruotsille soveltaa alennettua verokantaa eräillä Pohjois-Ruotsin alueilla sijaitsevien kotitalouksien ja palveluyritysten kuluttamaan sähköön direktiivin 2003/96/EY 19 artiklan mukaisesti tehdyn päätöksen 2005/231/EY muuttamisesta(komission esittämä)PERUSTELUTEHDOTUKSEN TAUSTA |110 | Ehdotuksen perustelut ja tavoitteet Ruotsi kantaa sähköstä energiaveroa neuvoston direktiivin 2003/96/EY[1] mukaisesti täysimääräisesti kotitalouksilta ja yleisesti palveluyrityksiltä. Neuvoston direktiivin 2003/96/EY 19 artiklan 1 kohdan mukaan neuvosto voi yksimielisesti komission ehdotuksesta antaa jäsenvaltiolle luvan ottaa käyttöön täydentäviä valmisteverovapautuksia tai -alennuksia erityisistä poliittisista syistä. |120 | Yleistä Ruotsille annettiin 7. maaliskuuta 2005 neuvoston päätöksellä 2005/231/EY[2] lupa soveltaa alennettua verokantaa Pohjois-Ruotsissa sijaitsevien kotitalouksien ja palveluyritysten kuluttamaan sähköön neuvoston direktiivin 2003/96/EY 19 artiklan mukaisesti. Komissio antoi luvan myöntää Pohjois-Ruotsissa sijaitseville palveluyrityksille valtiontukea vuoden 2005 loppuun asti soveltamalla niiden kuluttamaan sähköön alennettua verokantaa[3]. Neuvoston antaman luvan voimassaolon oli siis määrä päättyä samana päivänä. Ruotsin viranomaiset pyysivät 9. joulukuuta 2005 päivätyllä kirjeellä komissiota pidentämään luvan voimassaoloaikaa 31. joulukuuta 2011 saakka. Ruotsin viranomaiset ilmoittivat perustamissopimuksen 88 artiklan 3 kohdan mukaisesti komissiolle 15. marraskuuta 2005 päivätyllä kirjeellä palvelualalla sovellettavan alueellisesti eriytetyn energiaveron voimassaolon pidentämisestä[4]. Ruotsi perustelee neuvoston direktiivin 2003/96/EY 19 artiklan mukaisen luvan pyytämistä erityisillä aluepoliittisilla tavoitteilla. Veron eriyttäminen perustuu ilmastonäkökohtiin ja pyrkimykseen saattaa Pohjois-Ruotsin kotitaloudet ja palveluyritykset tasavertaiseen asemaan Etelä-Ruotsin kuluttajien kanssa alentamalla sähkön kustannuksia Pohjois-Ruotsissa (jossa talon lämmitykseen tarvitaan keskimäärin noin 25 prosenttia enemmän sähköä kuin maan eteläosissa). Maantieteellinen eriyttäminen perustui keskilämpötiloihin vuodenaikoina, joina taloja tavallisesti lämmitetään. Vuonna 2006 sähköstä kannettiin Ruotsissa energiaveroa 0,261 Ruotsin kruunua (noin 0,028 euroa[5]) kilowattitunnilta (kWh). Ruotsi aikoo soveltaa 1. tammikuuta 2006 ja 31. joulukuuta 2011 välisenä aikana Pohjois-Ruotsissa sijaitsevien kotitalouksien ja palveluyritysten kuluttamaan sähköön alempaa verokantaa, joka on tällä hetkellä 0,201 Ruotsin kruunua (noin 0,022 euroa) kilowattitunnilta (kWh) eli 77 prosenttia muualla maassa sähköstä kannettavasta verosta. Ruotsi katsoo, että verotuksen kannustava vaikutus energiatehokkuuden lisäämiseen säilyy. Veroalennuksen aiheuttamien talousarviokustannusten arvioidaan olevan vuosittain 146 miljoonaa Ruotsin kruunua (16 miljoonaa euroa). Toimenpide toteutetaan alennettuna energiaverokantana. Alennetun verokannan vaikutus näkyy heti, kun vero kannetaan. Vero kannetaan, kun jakelija toimittaa sähkön kuluttajalle. Toimenpiteen on määrä päättyä 31. joulukuuta 2011. |130 | Voimassa olevat säännökset Neuvoston direktiivi 2003/96/EY, annettu 27 päivänä lokakuuta 2003, energiatuotteiden ja sähkön verotusta koskevan yhteisön kehyksen uudistamisesta. Neuvoston päätös, tehty 7 päivänä maaliskuuta 2005, luvan antamisesta Ruotsille soveltaa alennettua verokantaa eräillä Pohjois-Ruotsin alueilla sijaitsevien kotitalouksien ja palveluyritysten kuluttamaan sähköön direktiivin 2003/96/EY 19 artiklan mukaisesti. |140 | Johdonmukaisuus unionin muiden politiikkojen ja tavoitteiden kanssa Neuvoston direktiivin 2003/96/EY 19 artiklan 1 kohdan mukaan neuvosto voi yksimielisesti komission ehdotuksesta antaa jäsenvaltiolle luvan ottaa käyttöön täydentäviä valmisteverovapautuksia tai -alennuksia erityisistä poliittisista syistä. Komissio tutkii jokaisen pyynnön erikseen ja ottaa tällöin huomioon tarpeen varmistaa sisämarkkinoiden moitteeton toiminta ja terve kilpailu sekä yhteisön harjoittaman terveys-, ympäristö-, energia- ja liikennepolitiikan. Eriyttämisen ansiosta Pohjois-Ruotsin kotitaloudet ja palveluyritykset saatetaan tasavertaiseen asemaan Etelä-Ruotsin kuluttajien kanssa, koska sähkön kustannuksia alennetaan Pohjois-Ruotsissa. Toimenpiteellä on siis sekä aluepolitiikkaan että koheesiopolitiikkaan liittyviä tavoitteita. Pohjois-Ruotsissa sovellettava alennettu sähköverokanta (22 euroa/MWh) on huomattavasti korkeampi kuin direktiivissä 2003/96/EY säädetty yhteisön vähimmäisverokanta (1 euro/MWh silloin, kun kyseessä on muu kuin yrityskäyttö). Lisäksi veronalennus on oikeassa suhteessa Pohjois-Ruotsin kotitalouksille ja palveluyrityksille aiheutuvien ylimääräisten lämmityskustannusten kanssa (ks. päätöksen 2005/231/EY 1 artiklan 2 kohta). Sen vuoksi komissio katsoo, että tällaisella verotasolla varmistetaan, että verotuksen kannustava vaikutus energiatehokkuuden lisäämiseen säilyy. Direktiivin 2003/96/EY 19 artiklan 2 kohdassa säädetään, että direktiivin säännösten nojalla toteutettavat toimenpiteet voidaan myöntää enintään kuuden vuoden määräajaksi, joka voidaan uusia. Tässä vaiheessa näyttää soveliaalta uudistaa lupa kuudeksi vuodeksi ja näin ollen pidentää päätöksen 2005/231/EY voimassaoloaikaa vastaavasti. Olisi varmistettava, että päätöksen 2005/231/EY nojalla samoista syistä mutta lyhemmäksi aikaa annetun luvan voimassaolo jatkuu, jottei kyseisen päätöksen voimassaolo pääty ennen päätösehdotuksen hyväksymistä. Tämä arvio ei rajoita valtiontukiasiassa N 593/2005 tehtävän päätöksen soveltamista. |ASIANOMAISTEN OSAPUOLTEN KUULEMINEN JA VAIKUTUSTEN ARVIOINTI |Asianomaisten osapuolten kuuleminen |219 | Ehdotuksella pidennettäisiin ainoastaan Ruotsia koskevan poikkeuksen voimassaoloaikaa. |Asiantuntijalausunnot |229 | Ulkopuolisia asiantuntijoita ei tarvittu. |230 | Vaikutusten arviointi Ei sovelleta. |EHDOTUKSEN OIKEUDELLISET NÄKÖKOHDAT |305 | Tiivistelmä ehdotetuista toimista Edellä sanotun perusteella ja rajoittamatta valtiontukiasiassa N 593/2005 tehtävän päätöksen soveltamista komissio ehdottaa, että luvan antamisesta Ruotsille soveltaa alennettua verokantaa Pohjois-Ruotsissa sijaitsevien kotitalouksien ja palveluyritysten kuluttamaan sähköön tehdyn neuvoston päätöksen 2005/231/EY voimassaoloaikaa pidennetään 31. joulukuuta 2011 saakka. |310 | Oikeusperusta Neuvoston direktiivin 2003/96/ETY 19 artikla. |320 | Toissijaisuusperiaate Toissijaisuusperiaatetta noudatetaan siltä osin kuin ehdotus ei kuulu yhteisön yksinomaiseen toimivaltaan. |Jäsenvaltiot eivät voi riittävällä tavalla saavuttaa ehdotuksen tavoitteita seuraavista syistä: |321 | Neuvoston direktiivissä 2003/96/EY vahvistettiin energiatuotteiden ja sähkön verotusta koskevat yhdenmukaistetut säännökset. Muutosten tekeminen näihin säännöksiin edellyttää yhteisön säädöksen antamista eikä yksittäinen jäsenvaltio pysty tekemään asiasta päätöstä. |Näin ollen ehdotus on toissijaisuusperiaatteen mukainen. |Suhteellisuusperiaate Ehdotus on suhteellisuusperiaatteen mukainen seuraavasta syystä: |331 | Ehdotus on suhteellisuusperiaatteen mukainen, koska tavoitteena on muuttaa neuvoston päätöstä. |332 | Toimenpiteestä ei aiheudu taloudellista ja hallinnollista rasitusta yhteisölle. |Säädöslajin valinta |341 | Ehdotettu säädöslaji: muu. |342 | Muut vaihtoehdot eivät soveltuisi seuraavasta syystä: Ehdotus on suhteellisuusperiaatteen mukainen, koska tavoitteena on muuttaa neuvoston päätöstä. |TALOUSARVIOVAIKUTUKSET |409 | Ehdotuksella ei ole vaikutusta yhteisön talousarvioon. |1.  E-Ehdotus:NEUVOSTON PÄÄTÖSluvan antamisesta Ruotsille soveltaa alennettua verokantaa eräillä Pohjois-Ruotsin alueilla sijaitsevien kotitalouksien ja palveluyritysten kuluttamaan sähköön direktiivin 2003/96/EY 19 artiklan mukaisesti tehdyn päätöksen 2005/231/EY muuttamisesta(Ainoastaan ruotsinkielinen teksti on todistusvoimainen)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon energiatuotteiden ja sähkön verotusta koskevan yhteisön kehyksen uudistamisesta 27 päivänä lokakuuta 2003 annetun neuvoston direktiivin 2003/96/EY[6] ja erityisesti sen 19 artiklan 1 kohdan,ottaa huomioon komission ehdotuksen,sekä katsoo seuraavaa:2.  Ruotsille annettiin neuvoston päätöksellä 2005/231/EY[7] lupa soveltaa alennettua verokantaa eräiden kotitalouksien ja palveluyritysten kuluttamaan sähköön direktiivin 2003/96/EY 19 artiklan mukaisesti. Lupa oli voimassa 31 päivään joulukuuta 2005. Ruotsin viranomaiset pyysivät 9 päivänä joulukuuta 2005 päivätyllä kirjeellä komissiota pidentämään luvan voimassaoloaikaa vuoden 2011 loppuun.3.  Maan pohjoisosissa kulutetaan sähköä lämmitykseen tällä hetkellä 25 prosenttia enemmän kuin muualla maassa. Sen vuoksi Pohjois-Ruotsissa on sovellettu sähköön alennettua verokantaa heinäkuusta 1981. Alennusprosentti on kuitenkin tämän jälkeen pienentynyt suhteessa tavanomaiseen verokantaan.4.  Sähkön kustannusten alentaminen Pohjois-Ruotsissa saattaa siellä olevat kotitaloudet ja palveluyritykset tasavertaiseen asemaan maan eteläosien kuluttajien kanssa. Toimenpiteellä on siis sekä aluepolitiikkaan että koheesiopolitiikkaan liittyviä tavoitteita.5.  Pohjois-Ruotsissa sovellettava alennettu sähköverokanta, joka on tällä hetkellä 22 euroa/MWh, on huomattavasti korkeampi kuin direktiivissä 2003/96/EY säädetty yhteisön vähimmäisverokanta. Veronalennuksen on myös oltava oikeassa suhteessa Pohjois-Ruotsin kotitalouksien ja palveluyritysten maksamiin ylimääräisiin lämmityskustannuksiin nähden. Verotuksen tasolla olisi siis varmistettava, että verotuksen kannustava vaikutus energiatehokkuuden lisäämiseen säilyy.6.  Tarkasteltuaan järjestelmää komissio totesi, että se ei vääristä kilpailua eikä estä sisämarkkinoiden toimintaa eikä sitä voida pitää yhteisön ympäristö-, energia- ja liikennepolitiikan vastaisena.7.  Sen vuoksi on soveliasta uudistaa direktiivin 2003/96/EY 19 artiklan 2 kohdan mukaisesti Ruotsille annettu lupa soveltaa alennettua verokantaa Pohjois-Ruotsissa kulutettavaan sähköön siten, että luvan voimassaoloa jatketaan 31 päivään joulukuuta 2011, sanotun kuitenkaan rajoittamatta valtiontukiasiassa N 593/2005 - Ruotsi ”Palvelualalla kannettavasta sähköstä kannettavan alueellisesti eriytetyn energiaveron voimassaolon pidentäminen” tehtävän päätöksen soveltamista.8.  Sen vuoksi päätöstä 2005/231/EY olisi muutettava.9.  Olisi varmistettava, että päätöksen 2005/231/EY nojalla samoista syistä mutta lyhemmäksi aikaa annetun luvan voimassaolo jatkuu, jottei kyseisen päätöksen voimassaolo pääty ennen tämän päätöksen voimaantuloa,ON TEHNYT TÄMÄN PÄÄTÖKSEN:1 artiklaKorvataan päätöksen 2005/231/EY 2 artiklassa päivämäärä ”31 päivänä joulukuuta 2005” päivämäärällä ”31 päivänä joulukuuta 2011”.2 artiklaTätä päätöstä sovelletaan 1 päivästä tammikuuta 2006.3 artiklaTämä päätös on osoitettu Ruotsin kuningaskunnalle.Tehty BrysselissäNeuvoston puolestaPuheenjohtaja [1] EUVL L 283, 31.10.2003, s. 51, direktiivi sellaisena kuin se on viimeksi muutettuna direktiivillä 2004/75/EY (EUVL L 157, 30.4.2004, s. 100).[2] EUVL L 72, 18.3.2005, s. 27.[3] Valtiontukiasia ”C42/03 (ex-NN 3/B/2001) - Ruotsi” (EUVL C 189, 9.8.2003, s. 6).[4] Valtiontukiasia N 593/2005 – Ruotsi ”Palvelualalla kulutettavasta sähköstä kannettavan alueellisesti eriytetyn energiaveron voimassaolon pidentäminen”.[5] Neuvoston direktiivin 2003/96/EY 13 artiklan mukaisesti euroiksi muuntaminen vuonna 2006 perustuu lokakuun 2005 ensimmäisen työpäivän valuuttakurssiin (1 euro = 9,3086 Ruotsin kruunua), joka julkaistaan Euroopan unionin virallisessa lehdessä.[6] EUVL L 283, 31.10.2003, s. 51, direktiivi sellaisena kuin se on viimeksi muutettuna direktiivillä 2004/75/EY (EUVL L 157, 30.4.2004, s. 100).[7] EUVL L 72, 18.3.2005, s. 27.